02014R0532 — FI — 20.04.2021 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

Muutettu:









▼B

KOMISSION DELEGOITU ASETUS (EU) N:o 532/2014,

annettu 13 päivänä maaliskuuta 2014,

vähävaraisimmille suunnatun eurooppalaisen avun rahastosta annetun Euroopan parlamentin ja neuvoston asetuksen (EU) N:o 223/2014 täydentämisestä







I LUKU

YLEISET SÄÄNNÖKSET

1 artikla

Kohde

Tässä asetuksessa vahvistetaan seuraavat asetusta (EU) N:o 223/2014 täydentävät säännökset:

a) säännöt, joissa täsmennetään tiedot, jotka koskevat hallintoviranomaisen perustamaan järjestelmään tietokoneistetussa muodossa tallennettavia ja siinä säilytettäviä tietoja;

b) jäljitysketjuun liittyviä järjestelyjä koskevat yksityiskohtaiset vähimmäisvaatimukset kirjanpitoaineiston ja todentavien asiakirjojen säilyttämisestä todentamisviranomaisen, hallintoviranomaisen, välittävien elinten ja tuensaajien tasolla;

c) toimien tarkastusten sekä tilitysten tarkastusten laajuus ja sisältö sekä menetelmät, joita käytetään otoksen poimimiseksi toimista;

d) komission virkamiesten tai komission valtuuttamien edustajien tekemien tarkastusten aikana kerättyjen tietojen käyttöä koskevat yksityiskohtaiset säännöt;

e) yksityiskohtaiset säännöt, jotka koskevat hallinto- ja valvontajärjestelmien tehokkaan toiminnan vakavien puutteiden määrittämisperusteita, mukaan lukien tällaisten puutteiden pääasialliset tyypit, sovellettavan rahoitusoikaisun tason määrittämisperusteita sekä kiinteiden määrien tai ekstrapoloitujen rahoitusoikaisujen soveltamisperusteita.







II LUKU

HALLINTO- JA VALVONTAJÄRJESTELMIÄ KOSKEVAT ERITYISSÄÄNNÖKSET

2 artikla

Tietokoneistetusti tallennettavat ja säilytettävät tiedot

(Asetuksen (EU) N:o 223/2014 32 artiklan 8 kohta)

1. Asetuksen (EU) N:o 223/2014 32 artiklan 2 kohdan d alakohdan mukaisesti perustettuun seurantajärjestelmään kustakin toimesta tietokoneistetusti tallennettavia ja säilytettäviä tietoja koskevat tiedot vahvistetaan tämän asetuksen liitteessä I.

2. Tiedot on kirjattava ja tallennettava kustakin toimesta, mukaan lukien toimenpideohjelma II:sta tuettujen toimien tapauksessa tiedot yksittäisistä osallistujista, eriteltynä mahdollisuuksien mukaan sukupuolen perusteella, jotta ne voidaan koota yhteen, jos se on tarpeen seurantaa, arviointia, varainhoitoa, varmennuksia ja tarkastamista varten. Tietoja on myös voitava yhdistää kumulatiivisesti koko ohjelmakauden ajalta.

3 artikla

Jäljitysketjua koskevat yksityiskohtaiset vähimmäisvaatimukset

(Asetuksen (EU) N:o 223/2014 32 artiklan 9 kohta)

1. Jäljitysketjua koskevat yksityiskohtaiset vähimmäisvaatimukset kirjanpitoaineiston ja todentavien asiakirjojen säilyttämisestä ovat seuraavat: a) jäljitysketjun avulla on voitava todentaa, että elintarvikkeina ja/tai perushyödykkeinä annettavan avun toimenpideohjelmassa (toimenpideohjelma I) asetettuja tai seurantakomitean toimintaohjelmalle II asettamia valintaperusteita on sovellettu; b) jäljitysketjun avulla on voitava täsmäyttää asetuksen (EU) N:o 223/2014 25 artiklan 1 kohdan a alakohdan mukaisten avustusten osalta komissiolle todennetut kokonaismäärät sekä todentamisviranomaisen, hallintoviranomaisen, välittävien elinten ja tuensaajien hallussa olevat yksityiskohtainen kirjanpitoaineisto ja todentavat asiakirjat toimenpideohjelmasta osarahoitettujen toimien osalta; c) jäljitysketjun avulla on voitava täsmäyttää 25 artiklan 1 kohdan b ja c alakohdan mukaisten avustusten osalta komissiolle todennetut kokonaismäärät sekä todentamisviranomaisen, hallintoviranomaisen, välittävien elinten ja tuensaajien hallussa olevat tuotoksia ja tuloksia koskevat yksityiskohtaiset tiedot ja todentavat asiakirjat, mukaan lukien tarvittaessa vakioyksikkökustannusten ja kiinteiden määrien vahvistamismenetelmää koskevat asiakirjat, toimenpideohjelmasta osarahoitettujen toimien osalta; d) jäljitysketjun avulla on voitava osoittaa ja perustella asetuksen (EU) N:o 223/2014 25 artiklan 1 kohdan d alakohdan mukaisesti määriteltyjen kustannusten osalta laskentamenetelmän ja kiinteiden osuuksien määritysperusteen käyttö sekä tukikelpoiset välittömät kustannukset tai muiden valittujen luokkien osalta ilmoitetut kustannukset, joihin sovelletaan kiinteää prosenttiosuutta; e) jäljitysketjun avulla on voitava osoittaa asetuksen (EU) N:o 223/2014 26 artiklan 2 kohdan b, c ja e alakohdan ja 26 artiklan 3 kohdan toisen osan mukaisesti määriteltyjen kustannusten osalta tukikelpoiset välittömät kustannukset tai muiden valittujen luokkien osalta ilmoitetut kustannukset, joihin sovelletaan kiinteää prosenttiosuutta; f) jäljitysketjun avulla on voitava varmentaa, että tuensaajalle on maksettu julkinen rahoitusosuus; g) jäljitysketjun on sisällettävä jokaisen toimen osalta tapauksen mukaan tekniset eritelmät ja rahoitussuunnitelma, avustuksen hyväksymistä koskevat asiakirjat, julkisiin hankintamenettelyihin liittyvät asiakirjat, tuensaajan antamat raportit sekä tehtyjä todentamisia ja tarkastuksia koskevat kertomukset; h) jäljitysketjussa on oltava tiedot toimea koskevista hallinnollisista todentamisista ja tarkastuksista; i) jäljitysketjun avulla on voitava täsmäyttää toimea koskeviin tuotosindikaattoreihin liittyvät tiedot ohjelmaa koskevien tavoitteiden ja siitä raportoitujen tietojen ja tulosten kanssa;

Edellä c ja d alakohdassa tarkoitettujen kustannusten osalta jäljitysketjun on mahdollistettava sen todentaminen, että hallintoviranomaisen käyttämä laskentamenetelmä on asetuksen (EU) N:o 223/2014 25 artiklan 3 kohdan mukainen.

2. Hallintoviranomaisen on varmistettava, että saatavilla on tietoja kaikkia niitä todentavia asiakirjoja hallussaan pitävistä elimistä ja niiden sijainnista, jotka ovat tarpeen sen varmistamiseksi, että jäljitysketju on riittävä ja täyttää kaikki 1 kohdassa säädetyt vähimmäisvaatimukset.

▼M1

3 a artikla

Vähävaraisimmille välillisesti esimerkiksi arvoseteleillä, korteilla tai muilla välineillä annettavan tuen jäljitysketjua koskevat yksityiskohtaiset vähimmäisvaatimukset

(asetuksen (EU) N:o 223/2014 32 artiklan 9 kohta)

1. Jäljitysketjun, joka liittyy toimiin. joilla toimitetaan elintarvikkeita tai perushyödykkeitä tai molempia vähävaraisimmille arvoseteleillä, korteilla tai muilla välineillä asetuksen (EU) N:o 223/2014 23 artiklan 4 a kohdan mukaisesti, on edellä 3 artiklassa tarkoitettujen jäljitysketjua koskevien yksityiskohtaisten vähimmäisvaatimusten lisäksi oltava sellainen, että sen avulla a) voidaan todentamisviranomaisen, hallintoviranomaisen, välittävien elinten ja tuensaajien hallussa olevien kirjanpitoaineiston ja todentavien asiakirjojen perusteella sovittaa yhteen myönnettyjen arvoseteleiden, korttien tai muiden välineiden kokonaismäärä ja loppukäyttäjille toimitettujen ja niiden käyttämien arvoseteleiden, korttien tai muiden välineiden kokonaismäärä, b) voidaan sovittaa yhteen 26 artiklan 2 kohdan a alakohdassa tarkoitettujen tukikelpoisten kustannusten osalta komissiolle todennetut yhteen lasketut määrät ja loppukäyttäjien käyttämien arvoseteleiden, korttien tai muiden välineiden arvo, c) siihen voidaan sisällyttää asiakirjat, jotka koskevat arvoseteleiden, korttien tai muiden välineiden myöntämistä ja jakelua loppukäyttäjille sekä niiden käyttöä. Arvoseteleiden, korttien ja muiden välineiden käytön osalta jäljitysketjun avulla on osoitettava, että arvoseteleitä, kortteja ja muita välineitä käytetään ainoastaan elintarvikkeiden tai perushyödykkeiden tai molempien ostamiseen.

2. Kun elintarvikkeita ja/tai perushyödykkeitä toimitetaan vähävaraisimmille arvoseteleillä, korteilla tai muilla välineillä paperimuodossa, jäljitysketjuun on sisällytettävä seuraavat: a) hallintoviranomaisen, välittävien elinten ja tuensaajien toteuttamat turvatoimenpiteet väärentämisen estämiseksi, b) toimenpiteet arvoseteleiden kannan turvaamiseksi, c) tiedot elimistä, jotka yksilöivät loppukäyttäjät, ja tahoista, jotka jakavat arvosetelit, kortit tai muut välineet loppukäyttäjille, d) todentavat asiakirjat siitä, että loppukäyttäjät ovat vastaanottaneet arvosetelit, kortit tai muut välineet.

▼B

4 artikla

Komission virkamiesten tai komission valtuuttamien edustajien tekemien tarkastusten aikana kerättyjen tietojen käyttö

(Asetuksen (EU) N:o 223/2014 34 artiklan 8 kohta)

1. Komissio toteuttaa kaikki tarvittavat toimenpiteet, joilla estetään komission tarkastusten aikana keräämien tietojen luvaton luovuttaminen tai käyttö.

2. Komissio käyttää tarkastustensa aikana kerättyjä tietoja ainoastaan asetuksen (EU) N:o 223/2014 36 artiklan mukaisten tehtäviensä hoitamiseen. Euroopan tilintarkastustuomioistuimella ja Euroopan petostentorjuntavirastolla on oikeus saada kerätyt tiedot käyttöönsä.

3. Kerättyjä tietoja ei saa ilman tiedot toimittavan jäsenvaltion nimenomaista suostumusta lähettää muille kuin sellaisille henkilöille jäsenvaltioissa tai unionin toimielimissä, joiden työtehtävät edellyttävät näiden tietojen saamista käyttöön sovellettavien sääntöjen mukaisesti.

5 artikla

Toimien tarkastukset

(Asetuksen (EU) N:o 223/2014 34 artiklan 7 kohta)

1. Toimien tarkastukset on tehtävä kunkin tilivuoden osalta valitsemalla toimista otos tarkastusviranomaisen tämän asetuksen 6 artiklan mukaisesti laatimalla tai hyväksymällä menetelmällä.

2. Toimien tarkastukset on tehtävä jäljitysketjun muodostavien todentavien asiakirjojen perusteella, ja niissä on todennettava komissiolle ilmoitettujen menojen laillisuus ja asianmukaisuus, mukaan lukien seuraavat näkökohdat: a) toimi valittiin toimenpideohjelman valintaperusteiden mukaisesti, toimea ei ollut saatettu fyysisesti päätökseen tai toteutettu kokonaisuudessaan ennen kuin tuensaaja jätti toimenpideohjelmaan liittyvän rahoitushakemuksen, toimi on pantu täytäntöön hyväksyntäpäätöksen mukaisesti ja se täytti kaikki edellytykset, jotka koskevat sen toimintaa, käyttöä ja saavutettavia tavoitteita; b) komissiolle ilmoitetut menot vastaavat kirjanpitoaineistoa ja vaaditut todentavat asiakirjat osoittavat, että jäljitysketju on riittävä tämän asetuksen 3 artiklassa säädetyllä tavalla; c) komissiolle ilmoitettujen ja 25 artiklan 1 kohdan b ja c alakohdan mukaisesti määritettyjen menojen osalta tuensaajalle suoritettavien maksujen perustana olevat tuotokset ja tulokset on saavutettu, tapauksen mukaan osallistujia koskevat tiedot tai muut tuotoksiin ja tuloksiin liittyvät tiedot ovat komissiolle toimitettujen tietojen mukaisia ja vaaditut todentavat asiakirjat osoittavat, että jäljitysketju on riittävä tämän asetuksen 3 artiklassa säädetyllä tavalla.

Tarkastuksissa on myös varmistettava, että julkinen rahoitusosuus on maksettu tuensaajalle asetuksen (EU) N:o 223/2014 42 artiklan 2 kohdan mukaisesti.

3. Toimien tarkastusten on sisällettävä soveltuvin osin toimen fyysistä toteuttamista koskevia paikan päällä tehtäviä varmennuksia.

4. Toimien tarkastuksissa on varmistettava todentamisviranomaisen kirjanpitojärjestelmäänsä kirjaamien vastaavien menojen paikkansapitävyys ja kattavuus ja jäljitysketjun täsmäyttäminen kaikilla tasoilla.

5. Jos havaitut ongelmat liittyvät itse järjestelmään ja aiheuttavat sen vuoksi muita toimenpideohjelmaan sisältyviä toimia koskevan riskin, tarkastusviranomaisen on varmistettava, että tällaisten ongelmien laajuuden määrittämiseksi suoritetaan lisätutkimuksia, mukaan lukien tarvittaessa ylimääräiset tarkastukset, ja suositeltava tarvittavia korjaavia toimia.

6. Ainoastaan menot, jotka kuuluvat 1 kohdan nojalla tehdyn tarkastuksen soveltamisalaan, lasketaan mukaan tarkastettujen menojen määrään komissiolle vuotuisesta kattavuudesta annettavissa raporteissa. Näihin tarkoituksiin on käytettävä asetuksen (EU) N:o 223/2014 34 artiklan 6 kohdan perusteella laadittua tarkastuskertomuksen mallia.

6 artikla

Toimien otoksen valintamenetelmä

(Asetuksen (EU) N:o 223/2014 34 artiklan 7 kohta)

1. Tarkastusviranomaisen on vahvistettava menetelmä otoksen valintaa varten, jäljempänä ’otantamenetelmä’, tässä artiklassa säädettyjen vaatimusten mukaisesti ottaen huomioon kansainvälisesti hyväksytyt INTOSAI-, IFAC- ja IIA-tilintarkastusstandardit.

2. Tilintarkastusstrategiassa esitettyjen selvitysten lisäksi tarkastusviranomaisen on pidettävä kirjaa otantamenetelmien laatimisessa käytetystä asiakirja-aineistosta ja ammatillisesta harkinnasta suunnittelu-, valinta-, testaus- ja arviointivaiheessa, jotta voidaan osoittaa, että laadittu menetelmä on sopiva.

3. Otoksen on oltava edustava sen perusjoukon kannalta, josta se valitaan, jotta tarkastusviranomainen voi laatia pätevän tarkastuslausunnon asetuksen (EU) N:o 223/2014 34 artiklan 5 kohdan a alakohdan mukaisesti. Perusjoukon on koostuttava sellaisista toimenpideohjelman menoista, jotka sisältyvät komissiolle asetuksen (EU) N:o 223/2014 41 artiklan mukaisesti tietyltä tilivuodelta toimitettuihin maksatushakemuksiin. Otos voidaan valita tilivuoden aikana tai sen jälkeen.

4. Sovellettaessa asetuksen (EU) N:o 223/2014 34 artiklan 1 kohtaa otantamenetelmä on tilastollinen, kun sillä voidaan varmistaa i) otoksen erien satunnainen valinta; ii) todennäköisyysteorian käyttäminen otoksen tulosten arvioimisessa, mukaan lukien otantariskin sekä suunnitellun ja saavutetun tarkkuuden mittaus ja valvonta.

5. Otantamenetelmällä on varmistettava, että jokainen perusjoukon otantayksikkö valitaan satunnaisesti käyttämällä satunnaislukuja, jotka on tuotettu kullekin perusjoukkoyksikölle otoksen muodostavien yksiköiden valintaa varten, tai systemaattisella valinnalla, jossa käytetään satunnaista aloituskohtaa, jonka jälkeen lisäkohdat valitaan soveltamalla systemaattista sääntöä.

6. Tarkastusviranomainen määrittää otantayksikön ammatillisen harkinnan perusteella. Otantayksikkö voi olla toimi, toimeen sisältyvä hanke tai tuensaajan esittämä maksatushakemus. Määritetyn otantayksikön tyyppiä ja tähän tarkoitukseen käytettyä ammatillista harkintaa koskevat tiedot on sisällytettävä tarkastuskertomukseen.

7. Jos otantayksikköön liittyvien kokonaismenojen määrä tilivuoden aikana on negatiivinen, se on jätettävä edellä 3 kohdassa tarkoitetun perusjoukon ulkopuolelle ja tarkastettava erikseen. Tarkastusviranomainen voi myös poimia otoksen tästä erillisestä perusjoukosta.

8. Jos sovelletaan asetuksen (EU) N:o 223/2014 58 artiklan 1 kohdassa säädetyn oikeasuhteisen valvonnan edellytyksiä, tarkastusviranomainen voi sulkea pois kyseisessä artiklassa tarkoitetut erät otannan kohteena olevasta perusjoukosta. Jos kyseisen toimi on jo valittu otokseen, tarkastusviranomaisen on korvattava se käyttäen asianmukaista satunnaisotantaa.

9. Kaikki komissiolle ilmoitetut menot, jotka sisältyvät otokseen, on tarkastettava.

Jos valitut otantayksiköt sisältävät lukuisia maksatushakemuksia tai laskuja, tarkastusviranomainen voi tarkastaa ne aliotannalla valitsemalla otantayksiköihin liittyvät maksatushakemukset tai laskut käyttäen samoja otantaparametrejä kuin pääotoksen otantayksikköjen valinnassa.

Tällöin kullekin tarkastettavalle otantayksikölle on laskettava asianmukaiset otoskoot, joiden on aina oltava vähintään 30 maksatushakemusta tai laskua kutakin otantayksikköä kohden.

10. Tarkastusviranomainen voi osittaa perusjoukon jakamalla perusjoukon alaryhmiksi, joista kukin koostuu erityisesti riskin tai odotetun virhetason osalta ominaisuuksiltaan samankaltaisista otantayksiköistä tai kun perusjoukko sisältää toimia, jotka koskevat rahoitusosuuksien maksamista toimenpideohjelmasta arvokkaisiin eriin.

11. Tarkastusviranomaisen on arvioitava järjestelmän luotettavuus korkeaksi, keskimääräiseksi tai heikoksi ottaen huomioon järjestelmätarkastusten tulokset määrittäessään otannan teknisiä parametrejä, jotta järjestelmätarkastusten ja toimien tarkastusten yhdessä antama varmuustaso olisi korkea. Kun järjestelmän luotettavuus on arvioitu korkeaksi, toimien otannassa käytettävän luotettavuustason on oltava vähintään 60 prosenttia. Kun järjestelmän luotettavuus on arvioitu matalaksi, toimien otannassa käytettävän luotettavuustason on oltava vähintään 90 prosenttia. Korkein mahdollinen olennaisuusraja on 2 prosenttia 3 kohdassa tarkoitetuista menoista.

12. Jos on havaittu sääntöjenvastaisuuksia tai sääntöjenvastaisuuksien riski, tarkastusviranomaisen on päätettävä ammatillisen harkinnan perusteella, onko tarpeen tarkastaa sellaisten lisätoimien tai toimien osien täydentävä otos, joita ei tarkastettu satunnaisotoksessa, havaittujen erityisten riskitekijöiden ottamiseksi huomioon.

13. Tarkastusviranomaisen on arvioitava täydentävän otoksen tarkastusten tulokset erikseen, tehtävä päätelmiä tulosten perusteella ja ilmoitettava päätelmänsä komissiolle vuotuisessa tarkastuskertomuksessa. Täydentävässä satunnaisotoksessa havaittuja sääntöjenvastaisuuksia ei oteta huomioon satunnaisotoksen arvioidun satunnaisvirheen laskennassa.

14. Tarkastusviranomaisen on laskettava tarkastuslausunnolle ja asetuksen (EU) N:o 223/2014 34 artiklan 5 kohdan a ja b alakohdassa tarkoitetulle tarkastuskertomukselle toimien tarkastusten tulosten perusteella kokonaisvirhetaso, jonka on oltava arvioitujen satunnaisvirheiden, systeemisten virheiden ja oikaisemattomien epäsäännöllisten virheiden yhteismäärä jaettuna perusjoukolla.

7 artikla

Tilien tarkastukset

(Asetuksen (EU) N:o 223/2014 34 artiklan 7 kohta)

1. Tarkastusviranomaisen on suoritettava asetuksen (EU) N:o 223/2014 49 artiklan 1 kohdassa tarkoitetut tilien tarkastukset kunkin tilivuoden osalta.

2. Tilien tarkastuksista on saatava kohtuullinen varmuus tilityksessä ilmoitettujen määrien kattavuudesta, paikkansapitävyydestä ja totuudenmukaisuudesta.

3. Sovellettaessa 1 ja 2 kohtaa tarkastusviranomaisen on erityisesti otettava huomioon todentamisviranomaiseen kohdistuvien järjestelmätarkastusten ja toimien tarkastusten tulokset.

4. Järjestelmätarkastukseen kuuluu todentamisviranomaisen kirjanpitojärjestelmän luotettavuuden ja todentamisviranomaisen kirjanpitojärjestelmään kirjattujen menojen sekä palautettujen ja takaisinperittyjen määrien paikkansapitävyyden tarkastaminen otantamenetelmän avulla.

5. Jotta voidaan tarkastuslausuntoa varten todeta, että tilitys antaa oikean ja oikeudenmukaisen kuvan, tarkastusviranomaisen on varmistettava, että kaikki asetuksen (EU) N:o 223/2014 49 artiklassa edellytettävät seikat on viety oikein tileihin ja että ne vastaavat todentavaa kirjanpitoaineistoa, jota kaikki asianomaiset viranomaiset tai elimet ja tuensaajat säilyttävät tarkastusviranomaisen suorittaman tarkastustyön aikana. Tarkastusviranomaisen on erityisesti varmistettava todentamisviranomaisen sille toimittaman tilityksen osalta, että a) asetuksen (EU) N:o 223/2014 49 artiklan 1 kohdan a alakohdan mukaisesti ilmoitettu tukikelpoisten julkisten menojen kokonaismäärä on yhdenmukainen komissiolle kyseiseltä tilivuodelta toimitettuihin maksatushakemuksiin sisältyvien menojen ja niitä vastaavan julkisen rahoitusosuuden kanssa, ja jos havaitaan poikkeamia, tilityksessä on annettu täsmäytyksistä riittävät selvitykset; b) tilivuoden aikana peruutetut ja takaisin perityt määrät, tilivuoden lopun tilanteen mukaisesti takaisin perittävät määrät sekä tilityksessä esitetyt määrät, joita ei saada perityiksi takaisin, vastaavat todentamisviranomaisen kirjanpitojärjestelmiin vietyjä määriä ja perustuvat asiasta vastaavan hallintoviranomaisen tai todentamisviranomaisen päätöksiin; c) menoja on jätetty asetuksen (EU) N:o 223/2014 49 artiklan 2 kohdan mukaisesti tarvittaessa pois tilityksestä, ja kaikki vaaditut oikaisut on otettu huomioon kyseisen tilivuoden tilityksessä;

Edellä b ja c alakohdassa tarkoitetut tarkastukset voidaan tehdä otantamenetelmän avulla.







III LUKU

RAHOITUSHALLINTOA JA -OIKAISUJA KOSKEVAT ERITYISSÄÄNNÖKSET

8 artikla

Hallinto- ja valvontajärjestelmien tehokkaan toiminnan vakavien puutteiden määritysperusteet

(Asetuksen (EU) N:o 223/2014 55 artiklan 4 kohta)

1. Komissio perustaa hallinto- ja valvontajärjestelmien tehokkaasta toiminnasta tekemänsä arvioinnin kaikkien saatavilla olevien järjestelmätarkastusten, mukaan lukien vastaavuustestit, ja toimien tarkastusten tuloksiin.

Arvioinnin on katettava ohjelman sisäinen valvontaympäristö, hallinto- ja todentamisviranomaisten harjoittama hallinto- ja valvontatoiminta, hallinto- ja todentamisviranomaisen harjoittama seuranta ja tarkastusviranomaisen harjoittama valvontatoiminta, ja sen on perustuttava sen todentamiseen, että liitteessä II olevassa taulukossa 1 vahvistettuja keskeisiä vaatimuksia noudatetaan.

Näiden keskeisten vaatimusten täyttymistä on arvioitava liitteessä II olevassa taulukossa 2 vahvistettujen luokkien perusteella.

2. Hallinto- ja valvontajärjestelmän tehokkaan toiminnan vakavien puutteiden pääasiallisia tyyppejä ovat tapaukset, joissa minkä tahansa liitteessä II olevan taulukon 1 kohtien 2, 4, 5, 13, 15, 16 ja 18 mukaisen keskeisen vaatimuksen tai kahden tai useamman muun liitteessä II olevan taulukon 1 mukaisen keskeisen vaatimuksen arvioidaan kuuluvan liitteessä II olevassa taulukossa 2 vahvistettuihin luokkiin 3 tai 4.

9 artikla

Kiinteämääräisten tai ekstrapoloitujen rahoitusoikaisujen soveltamisperusteet ja rahoitusoikaisun suuruuden määritysperusteet

(Asetuksen (EU) N:o 223/2014 55 artiklan 4 kohta)

1. Rahoitusoikaisuja on sovellettava koko toimenpideohjelmaan tai sen osaan, jos komissio havaitsee yhden tai useampia vakavia puutteita hallinto- ja valvontajärjestelmän toiminnassa.

Sen estämättä, mitä ensimmäisessä alakohdassa säädetään, ekstrapoloituja rahoitusoikaisuja on sovellettava koko toimenpideohjelmaan tai sen osaan, jos komissio havaitsee toimien edustavassa otoksessa systeemisiä sääntöjenvastaisuuksia, joiden perusteella voidaan laskea tarkemmin unionin talousarvioon kohdistuva riski. Tällöin edustavan otoksen tarkastelun tulokset on ekstrapoloitava muuhun perusjoukkoon, josta otos poimittiin rahoitusoikaisun määritystä varten.

2. Kiinteämääräisten rahoitusoikaisujen taso on vahvistettava ottaen huomioon seuraavat tekijät: a) vakavan puutteen tai vakavien puutteiden suhteellinen merkitys koko hallinnointi- ja valvontajärjestelmän kannalta; b) vakavan puutteen tai vakavien puutteiden yleisyys ja laajuus; c) unionin talousarvioon kohdistuva tappioriski.

3. Ottaen huomioon nämä tekijät rahoitusoikaisu on määritettävä seuraavasti: a) jos hallinto- ja valvontajärjestelmän vakavat puutteet ovat niin merkittäviä, yleisiä tai laaja-alaisia, että ne haittaavat koko järjestelmän toimintaa ja vaarantavat kaikkien kyseisten menojen laillisuuden ja asianmukaisuuden, on sovellettava 100 prosentin kiinteää prosenttiosuutta; b) jos hallinto- ja valvontajärjestelmän vakavat puutteet ovat niin yleisiä tai laaja-alaisia, että ne haittaavat erittäin vakavasti järjestelmän toimintaa ja vaarantavat erittäin suurelta osin kyseisten menojen laillisuuden ja asianmukaisuuden, on sovellettava 25 prosentin kiinteää prosenttiosuutta; c) jos hallinto- ja valvontajärjestelmän vakavat puutteet johtuvat siitä, että järjestelmä ei toimi täysipainoisesti tai toimii niin heikosti tai epäsäännöllisesti, että se vaarantaa suurelta osin kyseisten menojen laillisuuden ja asianmukaisuuden, on sovellettava 10 prosentin kiinteää prosenttiosuutta; d) jos hallinto- ja valvontajärjestelmän vakavat puutteet johtuvat siitä, että järjestelmä ei toimi johdonmukaisesti, mikä vaarantaa olennaiselta osin kyseisten menojen laillisuuden ja asianmukaisuuden, on sovellettava 5 prosentin kiinteää prosenttiosuutta.

4. Jos 3 kohdan mukaisesti vahvistetun kiinteän prosenttiosuuden soveltaminen olisi kohtuutonta, rahoitusoikaisun tasoa on alennettava.

5. Jos asiasta vastaavat viranomaiset ovat laiminlyöneet riittävien korjaavien toimenpiteiden toteuttamisen tilivuonna tehdyn rahoitusoikaisun jälkeen ja sama vakava puute tai vakavat puutteet havaitaan tämän vuoksi seuraavana tilivuonna, rahoitusoikaisun taso voidaan korottaa vakavan puutteen tai vakavien puutteiden jatkuvuuden vuoksi tasolle, joka ei ylitä seuraavan korkeamman luokan tasoa.

10 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Sen 3 artiklaa sovelletaan 1 päivästä joulukuuta 2014 siltä osin kuin on kyse liitteessä I tarkoitetuista tallennettavia ja säilytettäviä tietoja koskevista tiedoista.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE I

Seurantajärjestelmään tietokoneistetusti tallennettavien ja säilytettävien tietojen luettelo (2 artikla)

Tietoja edellytetään toimenpideohjelma I:stä ja toimenpideohjelma II:sta ( 1 ) tuettavista toimista ja kaiken tyyppisistä toimituksista, jollei toisessa sarakkeessa toisin täsmennetä.







Tietokentät Toimenpideohjelmien tai toimitusten tyypit, joista tietoja ei edellytetä Tuensaajaa koskevat tiedot (1) 1. Kunkin tuensaajan nimi tai yksilöllinen tunniste 2. Tieto siitä, onko tuensaaja julkisoikeudellinen vai yksityisoikeudellinen elin 3. Tieto siitä, onko tuensaajalle aiheutuneista menoista kannettava arvonlisävero kansallisen arvonlisäverolainsäädännön mukaan palautukseen oikeuttamaton 4. Tuensaajan yhteystiedot Toimea koskevat tiedot 5. Toimen nimi tai yksilöllinen tunniste 6. Toimen lyhyt kuvaus 7. Toimea koskevan hakemuksen jättöpäivä 8. Tukiedellytykset vahvistavassa asiakirjassa ilmoitettu aloituspäivämäärä 9. Tukiedellytykset vahvistavassa asiakirjassa ilmoitettu päättymispäivämäärä 10. Tosiasiallinen päivä, jona toimi on saatu fyysisesti päätökseen tai toteutettu kokonaisuudessaan 11. Tukiedellytykset vahvistavan asiakirjan julkaiseva elin 12. Tukiedellytykset vahvistavan asiakirjan päiväys 13. Toimen valuutta 14. Sen ohjelman/niiden ohjelmien CCI-koodi, josta toimea tuetaan 15. Perushyödykkeiden tyypit Ei koske toimenpideohjelma II:ta 16. Tuettavat toimintatyypit Ei koske toimenpideohjelma I:tä 17. Rahoitusmuodon koodi(t) 18. Sijaintikoodi(t) 19. Julkisen elimen tai kumppaniorganisaation ostamien elintarvikkeiden määrä Ei koske toimenpideohjelma II:ta Ei koske elintarvikkeiden välillistä toimittamista esimerkiksi arvoseteleillä, korteilla tai muilla välineillä 20. Julkisen elimen saamien elintarvikkeiden määrä asetuksen (EU) N:o 223/2014 23 artiklan 4 kohdan mukaisesti Ei koske toimenpideohjelma II:ta Ei koske elintarvikkeiden välillistä toimittamista esimerkiksi arvoseteleillä, korteilla tai muilla välineillä 21. Kumppaniorganisaatioille toimitettujen elintarvikkeiden määrä Ei koske toimenpideohjelma II:ta Ei koske elintarvikkeiden välillistä toimittamista esimerkiksi arvoseteleillä, korteilla tai muilla välineillä 22. Loppukäyttäjille toimitettujen elintarvikkeiden määrä Ei koske toimenpideohjelma II:ta Ei koske elintarvikkeiden välillistä toimittamista esimerkiksi arvoseteleillä, korteilla tai muilla välineillä 23. Julkisen elimen tai kumppaniorganisaation ostamien perushyödykkeiden määrä Ei koske toimenpideohjelma II:ta Ei koske elintarvikkeiden välillistä toimittamista esimerkiksi arvoseteleillä, korteilla tai muilla välineillä 24. Kumppaniorganisaatioille toimitettujen perushyödykkeiden määrä Ei koske toimenpideohjelma II:ta Ei koske elintarvikkeiden välillistä toimittamista esimerkiksi arvoseteleillä, korteilla tai muilla välineillä 25. Loppukäyttäjille toimitettujen perushyödykkeiden määrä Ei koske toimenpideohjelma II:ta Ei koske elintarvikkeiden välillistä toimittamista esimerkiksi arvoseteleillä, korteilla tai muilla välineillä 26. Arvoseteleiden tai korttien (tai muiden välillisten toimitusvälineiden) määrä Ei koske toimenpideohjelma II:ta Ei koske elintarvikkeiden ja/tai perushyödykkeiden suoria toimituksia 27. Loppukäyttäjille toimitettujen arvoseteleiden tai korttien (tai muiden välillisten toimitusvälineiden) määrä Ei koske toimenpideohjelma II:ta Ei koske elintarvikkeiden ja/tai perushyödykkeiden suoria toimituksia 28. Loppukäyttäjien käyttämien arvoseteleiden tai korttien (tai muiden välillisten toimitusvälineiden) määrä Ei koske toimenpideohjelma II:ta Ei koske elintarvikkeiden ja/tai perushyödykkeiden suoria toimituksia 29. Loppukäyttäjille toimitetuille arvoseteleille tai korteille (tai muille välillisille toimitusvälineille) ladattujen menojen kokonaismäärä Ei koske toimenpideohjelma II:ta Ei koske elintarvikkeiden ja/tai perushyödykkeiden suoria toimituksia 30. Loppukäyttäjien arvoseteleillä tai korteilla (tai muilla välillisillä toimitusvälineillä) käyttämien menojen määrä Ei koske toimenpideohjelma II:ta Ei koske elintarvikkeiden ja/tai perushyödykkeiden suoria toimituksia Indikaattoreita koskevat tiedot 31. Toimea koskevien yhteisten indikaattoreiden otsake 32. Toimea koskevien yhteisten indikaattoreiden tunniste 33. Yhteisten indikaattoreiden saavutustaso kunakin täytäntöönpanovuotena tai toimen lopussa 34. Toimea koskevien ohjelmakohtaisten indikaattoreiden otsake Ei koske toimenpideohjelma I:tä 35. Toimea koskevien ohjelmakohtaisten indikaattoreiden tunniste Ei koske toimenpideohjelma I:tä 36. Ohjelmakohtaisten tuotosindikaattoreiden erityistavoitteet Ei koske toimenpideohjelma I:tä 37. Ohjelmakohtaisten tuotosindikaattoreiden saavutustaso kunakin täytäntöönpanovuotena tai toimen lopussa Ei koske toimenpideohjelma I:tä 38. Kunkin tuotostavoitteen mittayksikkö Ei koske toimenpideohjelma I:tä 39. Tulosindikaattoreiden perusarvo Ei koske toimenpideohjelma I:tä 40. Tulosindikaattoreiden tavoitetaso Ei koske toimenpideohjelma I:tä 41. Kunkin tulostavoitteen ja perusarvon mittayksikkö Ei koske toimenpideohjelma I:tä 42. Kunkin indikaattorin mittayksikkö Kutakin toimea koskevat rahoitustiedot (toimeen sovellettavassa valuutassa) 43. Asiakirjassa, jossa vahvistetaan tukiedellytykset, hyväksytyt toimen tukikelpoiset kokonaiskustannukset 44. Tukikelpoiset kokonaiskustannukset, jotka ovat asetuksen (EU) N:o 223/2014 2 artiklan 12 alakohdan määritelmän mukaisia julkisia menoja 45. Asiakirjassa, jossa vahvistetaan tukiedellytykset, ilmoitettu julkisen tuen määrä Tuensaajalta saatuja maksatushakemuksia koskevat tiedot (toimeen sovellettavassa valuutassa) 46. Kunkin tuensaajalta saadun maksatushakemuksen vastaanottopäivä 47. Kunkin tuensaajalle maksuhakemuksen perusteella suoritetun maksun päiväys 48. Kunkin tuensaajalle suoritetun maksun perustan muodostavien tukikelpoisten menojen määrä maksatushakemuksessa 49. Asetuksen (EU) N:o 223/2014 2 artiklan 12 alakohdan määritelmän mukaisten julkisten menojen määrä, joka vastaa kunkin maksun perustan muodostavia tukikelpoisia menoja 50. Kunkin tuensaajalle maksatushakemuksen perusteella suoritetun maksun määrä 51. Toimea koskevien paikan päällä asetuksen (EU) N:o 223/2014 32 artiklan 5 kohdan b alakohdan nojalla tehtävien varmennusten aloituspäivä 52. Toimea koskevien paikan päällä asetuksen (EU) N:o 223/2014 34 artiklan 1 kohdan ja delegoidun asetuksen (EU) N:o 532/2014 (2) 6 artiklan nojalla tehtävien tarkastusten päiväys 53. Tarkastuksen tai varmennuksen suorittava elin Tuensaajan jättämässä maksatushakemuksessa ilmoitettuja todellisiin kustannuksiin perustuvia menoja koskevat tiedot (toimeen sovellettavassa valuutassa) 54. Komissiolle ilmoitetut tukikelpoiset julkiset menot, jotka on määritetty tosiasiallisesti aiheutuneiden ja maksettujen kustannusten perusteella 55. Asetuksen (EU) N:o 223/2014 2 artiklan 12 alakohdan määritelmän mukaiset julkiset menot, jotka vastaavat komissiolle ilmoitettuja tukikelpoisia julkisia menoja, jotka on määritetty tosiasiallisesti aiheutuneiden ja maksettujen kustannusten perusteella 56. Sopimustyyppi, jos sopimuksen tekemiseen sovelletaan Euroopan parlamentin ja neuvoston direktiivin 2004/18/EY (3) (rakennusurakat/palvelujen tarjonta/tavaroiden toimitus) tai Euroopan parlamentin ja neuvoston direktiivin 2014/23/EU (4) säännöksiä. 57. Sopimushinta, jos sopimuksen tekemiseen sovelletaan direktiivin 2004/18/EY tai direktiivin 2014/23/EU säännöksiä 58. Sopimuksen perusteella maksetut aiheutuneet tukikelpoiset menot, jos sopimukseen sovelletaan direktiivin 2004/18/EY tai direktiivin 2014/23/EU säännöksiä 59. Käytetty hankintamenettely, jos sopimuksen tekemiseen sovelletaan direktiivin 2004/18/EY tai direktiivin 2014/23/EU säännöksiä 60. Urakoitsijan nimi tai yksilöllinen tunniste, jos sopimuksen tekemiseen sovelletaan direktiivin 2014/23/EU säännöksiä Tuensaajan jättämässä maksatushakemuksessa ilmoitettuja vakioyksikkökustannuksiin perustuvia menoja koskevat tiedot (toimeen sovellettavassa valuutassa) 61. Komissiolle ilmoitettujen tukikelpoisten julkisten menojen määrä määritettynä vakioyksikkökustannusten perusteella 62. Asetuksen (EU) N:o 223/2014 2 artiklan 12 alakohdan määritelmän mukaiset julkiset menot, jotka vastaavat komissiolle ilmoitettuja tukikelpoisia menoja, jotka on määritetty vakioyksikkökustannusten perusteella 63. Vakioyksikkökustannuksissa käytettävän yksikön määritelmä 64. Toimitettujen yksiköiden lukumäärä ilmoitettuna kutakin yksikköön sisältyvää erää koskevassa maksatushakemuksessa 65. Yhden yksikön yksikkökustannukset kutakin yksikköön sisältyvää erää kohden Tuensaajan jättämässä maksatushakemuksessa ilmoitettuja kertakorvauksina suoritettaviin maksuihin perustuvia menoja koskevat tiedot (toimeen sovellettavassa valuutassa) 66. Komissiolle ilmoitettujen tukikelpoisten julkisten menojen määrä määritettynä kertakorvausten perusteella 67. Asetuksen (EU) N:o 223/2014 2 artiklan 12 alakohdan määritelmän mukaiset julkiset menot, jotka vastaavat komissiolle ilmoitettuja tukikelpoisia julkisia menoja, jotka on määritetty kertakorvausten perusteella 68. Kunkin kertakorvauksen osalta sopimustasot (tuotokset tai tulokset), jotka ilmoitetaan asiakirjassa, jossa vahvistetaan tukiedellytykset, kertakorvauksina suoritettavien maksujen perusteena 69. Kunkin kertakorvauksen osalta asiakirjassa, jossa vahvistetaan tukiedellytykset, ilmoitettu määrä Tuensaajan jättämässä maksatushakemuksessa ilmoitettuja kiinteisiin prosenttiosuuksiin perustuvia menoja koskevat tiedot (toimeen sovellettavassa valuutassa) 70. Komissiolle ilmoitettujen tukikelpoisten julkisten menojen määrä määritettynä kiinteiden prosenttiosuuksien perusteella 71. Asetuksen (EU) N:o 223/2014 2 artiklan 12 alakohdan määritelmän mukaiset julkiset menot, jotka vastaavat komissiolle ilmoitettuja tukikelpoisia julkisia menoja, jotka on määritetty kiinteiden prosenttiosuuksien perusteella Tuensaajalta perittyjä määriä koskevat tiedot 72. Kunkin takaisinperintäpäätöksen päiväys 73. Kunkin takaisinperintäpäätöksen piiriin kuuluvan julkisen tuen määrä 74. Kunkin takaisinperintäpäätöksen piiriin kuuluvat tukikelpoiset kokonaismenot 75. Kunkin tuensaajan takaisinperintäpäätöksen perusteella takaisin maksaman määrän vastaanottopäivä 76. Tuensaajan takaisinperintäpäätöksen perusteella takaisin maksaman julkisen tuen määrä (ilman korkoja tai seuraamuksia) 77. Tuensaajan takaisin maksamaa julkista tukea vastaavat tukikelpoiset kokonaismenot 78. Sellaisen julkisen tuen määrä, jota ei saada perityksi takaisin takaisinperintäpäätöksen perusteella 79. Sellaista julkista tukea vastaavat tukikelpoiset kokonaismenot, jota ei saada perityksi takaisin Komissiolle jätettyjä maksatushakemuksia koskevat tiedot (euroina) 80. Kunkin toimesta aiheutuneita tukikelpoisia menoja sisältävän maksatushakemuksen jättöpäivä 81. Tuensaajalle aiheutuneiden ja toimen toteutuksen yhteydessä maksettujen tukikelpoisten julkisten menojen kokonaismäärä kussakin komissiolle toimitetussa maksatushakemuksessa 82. Asetuksen (EU) N:o 223/2014 2 artiklan 12 alakohdan määritelmän mukaisten toimesta aiheutuneiden julkisten menojen kokonaismäärä kussakin maksatushakemuksessa Komissiolle asetuksen (EU) N:o 223/2014 48 artiklan nojalla toimitettavia tilityksiä koskevat tiedot (euroina) 83. Kunkin toimesta aiheutuneita menoja sisältävän kirjanpidon toimituspäivä 84. Päätökseen saadun toimen lopulliset menot sisältävän kirjanpidon toimituspäivä (kun tukikelpoisten kokonaismenojen määrä on vähintään 1 000 000 euroa (asetuksen (EU) N:o 223/2014 51 artikla)) 85. Todentamisviranomaisen kirjanpitojärjestelmään viety toimen tukikelpoisten julkisten menojen kokonaismäärä, joka on merkitty kirjanpitoon 86. Toimen toteuttamisesta aiheutuneiden, asetuksen (EU) N:o 223/2014 2 artiklan 12 alakohdan määritelmän mukaisten julkisten menojen kokonaismäärä, joka vastaa todentamisviranomaisen kirjanpitojärjestelmään vietyä tukikelpoisten julkisten menojen kokonaismäärää, joka on merkitty kirjanpitoon 87. Tuensaajalle asetuksen (EU) N:o 223/2014 42 artiklan 2 alakohdan nojalla suoritettujen maksujen kokonaismäärä, joka vastaa todentamisviranomaisen kirjanpitojärjestelmään vietyä tukikelpoisten julkisten menojen kokonaismäärää, joka on merkitty kirjanpitoon 88. Tilivuoden aikana palautetut toimen tukikelpoiset julkiset kokonaismenot, jotka on merkitty kirjanpitoon 89. Asetuksen (EU) N:o 223/2014 2 artiklan 12 alakohdan määritelmän mukaiset julkiset kokonaismenot, jotka vastaavat tilivuoden aikana palautettuja toimen tukikelpoisia julkisia kokonaismenoja, jotka on merkitty kirjanpitoon 90. Tilivuoden aikana takaisin perityt toimen tukikelpoiset julkiset kokonaismenot, jotka on merkitty kirjanpitoon 91. Julkiset kokonaismenot, jotka vastaavat tilivuoden aikana takaisin perittyjä toimen tukikelpoisia julkisia kokonaismenoja, jotka on merkitty kirjanpitoon 92. Tilivuoden lopun tilanteen mukaisesti takaisin perittävät tukikelpoiset julkiset kokonaismenot, jotka on merkitty kirjanpitoon 93. Toimen tukikelpoiset julkiset kokonaismenot, jotka vastaavat tilivuoden lopun tilanteen mukaisesti takaisin perittäviä tukikelpoisia julkisia kokonaismenoja, jotka on merkitty kirjanpitoon 94. Tilivuoden lopun tilanteen mukainen toimen tukikelpoisten julkisten menojen kokonaismäärä, jota ei saada perityksi takaisin ja joka on merkitty kirjanpitoon 95. Toimen tukikelpoiset julkiset kokonaismenot, jotka vastaavat tilivuoden lopun tilanteen mukaisia tukikelpoisia julkisia kokonaismenoja, joita ei saada perityksi takaisin ja jotka on merkitty kirjanpitoon ( 1 ) Tuensaaja kattaa tarvittaessa muita elimiä, joille aiheutuu toimesta menoja, joita käsitellään tuensaajalle aiheutuneina menoina. ( 2 ) Komission delegoitu asetus (EU) N:o 532/2014, annettu 13 päivänä maaliskuuta 2014, vähävaraisimmille suunnatun eurooppalaisen avun rahastosta annetun Euroopan parlamentin ja neuvoston asetuksen (EU) N:o 223/2014 täydentämisestä (EUVL L 148, 20.5.2014, s. 54). ( 3 ) Euroopan parlamentin ja neuvoston direktiivi 2004/18/EY, annettu 31 päivänä maaliskuuta 2004, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta (EUVL L 134, 30.4.2004, s. 114). ( 4 ) Euroopan parlamentin ja neuvoston direktiivi 2014/23/EU, annettu 26 päivänä helmikuuta 2014, käyttöoikeussopimusten tekemisestä (EUVL L 94, 28.3.2014, s. 1).

▼B









LIITE II

Asetuksen 9 artiklassa tarkoitetut hallinto- ja valvontajärjestelmien keskeiset vaatimukset ja niiden tehokasta toimintaa koskeva luokitus







Taulukko 1 Keskeiset vaatimukset Hallinto- ja valvontajärjestelmän keskeiset vaatimukset Asianomaiset elimet/viranomaiset Soveltamisala 1 Tehtävien riittävä eriyttäminen sekä riittävät raportointi- ja seurantajärjestelmät, jos vastuuviranomainen siirtää tehtävien suorittamisen toiselle elimelle. Hallintoviranomainen Sisäinen valvontaympäristö 2 Toimien asianmukainen valinta Hallintoviranomainen Hallinto- ja valvontatoimet 3 Riittävä tiedotus tuensaajille valittuihin toimiin sovellettavista edellytyksistä. Hallintoviranomainen 4 Riittävät hallinnon varmennukset Hallintoviranomainen 5 Käytössä on tehokas järjestelmä, jolla varmistetaan, että kaikki menoja ja tarkastuksia koskevat asiakirjat säilytetään riittävän jäljitysketjun turvaamiseksi. Hallintoviranomainen Hallinto- ja valvontatoimet/Seuranta 6 Luotettava järjestelmä tietojen keräämiseksi, tallentamiseksi ja säilyttämiseksi seurantaa, arviointia, varainhoitoa, varmennuksia ja tarkastuksia varten. Hallintoviranomainen 7 Oikeasuhteisten petostentorjuntatoimenpiteiden tehokas toteutus. Hallintoviranomainen Hallinto- ja valvontatoimet 8 Asianmukaiset menettelyt johdon vahvistuslausuman, lopullisten tarkastuskertomusten ja suoritetun valvonnan vuotuisen tiivistelmän laatimista varten Hallintoviranomainen 9 Tehtävien riittävä eriyttäminen sekä riittävät raportointi- ja seurantajärjestelmät, jos vastuuviranomainen siirtää tehtävien suorittamisen toiselle elimelle. Todentamisviranomainen Sisäinen valvontaympäristö 10 Asianmukaiset menettelyt maksatushakemusten laadintaa ja jättämistä varten. Todentamisviranomainen Hallinto- ja valvontatoimet/Seuranta 11 Asianmukainen tietokoneistettu kirjanpito ilmoitetuista menoista ja vastaavasta julkisesta rahoitusosuudesta. Todentamisviranomainen Hallinto- ja valvontatoimet 12 Asianmukainen ja täydellinen kirjanpito takaisin perittävistä, takaisin perityistä ja palautetuista määristä. Todentamisviranomainen 13 Asianmukaiset menettelyt vuotuisen tilinpäätöksen laatimiseksi ja tilinpäätöksen täydellisyyden, oikeellisuuden ja totuudenmukaisuuden todentamiseksi. Todentamisviranomainen 14 Tehtävien riittävä eriyttäminen ja riittävät järjestelmät sen varmistamiseksi, että millä tahansa muulla elimellä, joka tekee tarkastuksia ohjelman tarkastusstrategian mukaisesti, on riittävä toiminnallinen riippumattomuus ja että se ottaa huomioon kansainvälisesti hyväksytyt tilintarkastusstandardit. Tarkastusviranomainen Sisäinen valvontaympäristö 15 Riittävät järjestelmätarkastukset. Tarkastusviranomainen Valvontatoimet 16 Riittävät toimien tarkastukset. Tarkastusviranomainen 17 Riittävät tilien tarkastukset. Tarkastusviranomainen 18 Riittävät menettelyt luotettavan tarkastuslausunnon antamiseksi ja vuotuisen tarkastuskertomuksen laatimiseksi. Tarkastusviranomainen







Taulukko 2 Hallinto- ja valvontajärjestelmien keskeisten vaatimusten luokittelu niiden toimivuuden kannalta Ryhmä 1 Toimii hyvin. Parannuksia ei tarvita tai tarvitaan vain pieniä parannuksia. Ryhmä 2 Toimii. Joitakin parannuksia tarvitaan. Ryhmä 3 Toimii osittain. Huomattavia parannuksia tarvitaan. Ryhmä 4 Ei toimi olennaisilta osin.